10. peruť RAAF

10. peruť RAAF je námorná hliadkovacia peruť kráľovských austrálskych vzdušných síl (Royal Australian Air Force – RAAF) založená na základni Edinburgh v Južnej Austrálii ako súčasť 92. krídla. Peruť vznikla v roku 1939 a aktívne sa zúčastnila aj druhej svetovej vojny, vykonávala anti-ponorkové operácie a hliadky zo základne v Spojenom kráľovstve, kým ju koncom roku 1945 nezrušili. Opätovne bola vytvorená v Austrálii v roku 1949 a od tej doby pomáhala pri austrálskej intervencii vo Východnom Timore a bola nasadená aj na Blízkom východe v rámci boja proti terorizmu vo vojne v Perzskom zálive v roku 2003.

 História 
 Druhá svetová vojna 
vľavo|náhľad|Letka č. 10 Sunderland vylieta na hliadku v roku 1941
Letka č.10 vznikla 1. júla 1939 na základni RAAF "Base Point Cook", pod velením veliteľa letky Leona Lachala.Barnes, The RAAF and the Flying Squadrons, str. 67 O mesiac neskôr posádka a pozemný personál odišli do Veľkej Británie aby boli vyškolení na lietadlách "Short Sunderland". Bolo plánované, že posádka odletí po skončení výcviku s lietadlami do Austrálie. Po vypuknutí vojny však austrálska vláda ponúkla ich zotrvanie v Británii. Letka č. 10 sa tak stala prvou letkou RAAF a prvou letkou Britského spoločenstva národov v aktívnej službe počas 2. svetovej vojny (jedno z jej lietadiel preletelo 10. októbra 1939 do Tuniska). Bola to tiež jediná letka RAAF, ktorá bola v službe počas celej vojny."10 Squadron RAAF"Stephens, Royal Australian Air Force, str. 76

Hlavné úlohy letky počas vojny boli sprevádzanie konvojov, vedenie protiponorkových hliadok a záchranné misie. Letka potopila svoju prvú ponorku 1. júla 1940.Stephens, Royal Australian Air Force, str. 76 Operovala hlavne zo základní v južnej Británii, ako napr. RAF Mount Batten v meste Plymouth,Barnes and James, Short Aircraft Since 1900, str. 338  ale aj na Malte a ostrove Gibraltar v Stredozemnom mori.

Letka č. 10 potopila medzi februárom 1940 a májom 1945 celkom šesť nemeckých ponoriek. Vo februári 1944 vytvorila rekord pobrežného veliteľstva s najvyšším počtom hliadkovacích hodín nalietaných počas jedného mesiaca: 1143."10 Squadron RAAF" Jednotka počas vojny stratila 19 lietadiel,Stephens, Royal Australian Air Force, str. 76 z ktorých, podľa autora Normana Barnesa, väčšina bola zostrelená stíhacími lietadlami s dlhým dostrelom.Barnes, The RAAF and the Flying Squadrons, str. 66 V júni 1945 letka zastavila činnosť ako súčasť pobrežného veliteľstva. Reorganizácia jednotiek RAAF v Británii mala za následok, že letka č. 466  RAAF bola premenovaná na letku č.10 a dislokovaná do Bassingbournu, v Cambridgeshire.Barnes, The RAAF and the Flying Squadrons, str. 66 Po ukončení bojov v Európe sa začala letka č.10 pripravovať na nasadenie do vojny v Pacifiku; ktoré však boli po japonskej kapitulácii zastavené; letka zostala v Británii a 26. októbra 1945 bola rozpustená.Stephens, Royal Australian Air Force, str. 76 Zaznamenala celkovo 161 vojnových obetí."10 Squadron RAAF"

 Po skončení vojny 
náhľad|Letka č. 10. SP-2H s USN P-5 a RNZAF Sunderland v roku 1963
Letka č.10  bola znovu vytvorená v Townsville dňa 1. marca 1949 z dôvodu zvyšovania počtu výzvedných síl. Vykonávala námorné a anti-ponorkové hliadky nad severnou Austráliou a južným Pacifikom. V júni 1950 bol oddiel odoslaný do Darwinu (severná Austrália), aby vykonával pátracie a záchranné akcie.Barnes, The RAAF and the Flying Squadrons, str. 66–67

V rokoch 1978 - 79 bola letka č.10 vybavená lietadlom P-3C Orion a presťahovaná na základňu RAAF Edinburgh v južnej Australii.Eather, Flying Squadrons of the Australian Defence Force, str. 44.

 Prevádzkované lietadlá 
Letka používala tieto lietadlá:Eather, Flying Squadrons of the Australian Defence Force, str. 44.
 Short Sunderland (1939–1945);
 Short S.26 G-Boat (1941);Barnes and James, Short Aircraft Since 1900, str.338
 Avro Lincoln (1949–1962);
 Lockheed P2V-7S Neptune (1962–1977);
 Lockheed P-3C Orion (1977–2002)
 AP-3C Orion (2002 – súčasnosť)
Letka č. 10 bola vybavená malým počtom Supermarine Seagull, Supermarine Southampton, hydroplánmi de Havilland DH60.Eather, Flying Squadrons of the Australian Defence Force, str. 41.

 Referencie 

 Zdroje 

 Barnes, Norman (2000). The RAAF and the Flying Squadrons. St Leonards, New South Wales: Allen & Unwin. ISBN 1-86508-130-2 
 Barnes, C.H.; James, D.N. (1989). Short Aircraft Since 1900. London: Putnam. ISBN 0-85177-819-4 
 Coulthard-Clark, Chris (1995). The RAAF in Vietnam: Australian Air Involvement in the Vietnam War 1962–1975. Sydney: Allen & Unwin in association with the Australian War Memorial. ISBN 1-86373-305-1 
 Eather, Steve (1995). Flying Squadrons of the Australian Defence Force. Weston Creek, Australian Capital Territory: Aerospace Publications. ISBN 1-875671-15-3 
 RAAF Historical Section (1995). Units of the Royal Australian Air Force: A Concise History. Volume 4: Maritime Units. Canberra: Australian Government Publishing Service. ISBN 0-644-42796-5 
 Stephens, Alan (2006) [2001]. The Royal Australian Air Force: A History. London: Oxford University Press. ISBN 0-19-555541-4 

 Externé odkazy 
 10 Squadron Official Website

Kategória:Royal Australian Air Force
Kategória:Organizácie založené v 1939
Kategória:Perute